Giulia Endersová

Giulia Endersová (* 1990, Mannheim, Nemecko) je nemecká lekárka a spisovateľka, známa knihou "Darm mit Charme".

 Život 
Absolvovala štúdium medicíny v oblasti gastroenterológia na Fakultnej nemocnici vo Frankfurte nad Mohanom. V roku 2012 získala prvú cenu na súťaži mladých vedcov Science Slam vo Freiburgu, Berlíne a Karlsruhe s prednáškou O črevách so šarmom (). Jej prezentáciu si na YouTube pozreli desiatky tisíc ľudí a Endersová dostala možnosť napísať na túto tému knihu, ktorá sa krátko po vydaní v marci 2014 stala najpredávanejšou v Nemecku podľa Spiegel - zoznam bestsellerov (kategória brožovaná literatúra faktu). Obrázky knihy nakreslila jej staršia sestra Jill Endersová. Endersová vystúpila v televíziách (talkshow 3 nach 9 a Markus Lanz) a kniha si získala tiež pozornosť v médiách. Napríklad Frankfurter Allgemeine Zeitung, napísal, že Endersová urobila bestseller o relatívne neznámom orgáne, ktorého vedecké skúmanie je stále ešte v plienkach. Podľa autorkiných vlastných slov oslovila na túto tému päť významných vedcov, ale ani jeden jej neodpovedal a tak sa rozhodla pre vlastný výskum.Christina Hucklenbroich: "Darm mit Charme" od Giulii Enders. (nemecky), faz.net 11.04.2014 prístupné 22. mája 2014.

V júli 2014 vydavateľstvo Ullstein Verlag vyčíslilo náklad na 500 000 výtlačkov. Práva na preklad boli predané do 18 krajín sveta.Darm sells Giulia Enders und ihr Überraschungserfolg , in: [FAZ] 19. júla 2014 p 9

Giulia v súčasnosti pracuje na svojej doktorskej práci na tému baktérie Acinetobacter baumannii, ktoré môžu spôsobiť infekciu rán, respiračné infekcie a sepsy.

 Bibliografia 

 Darm mit Charme ako audiokniha: Skrátená hovorená verzia čítaná Giuliou Enders (nemecky), 229 minút, 3 CD zvukové nosiče, Mníchov 2014, ISBN 978-3-86804-367-9.

Preklady
 Kniha bola doteraz preložená do nasledovných rečí: 
 angličtina: Gut: The Inside Story of Our Body's Most Underrated Organ
 švédčina: Charmen med tarmen: allt om ett av kroppens mest underskattade organ
 nórčina: Sjarmen med tarmen: om et av kroppens mest undervurderte organer
 slovenčina: Taktne o tráviacom trakte -- Prečo je dôležité mať zdravé črevá

 Referencie 

 Externé odkazy 
  Verdauungsprobleme: Der Darm ist mein Schwarm, rozhovor v Der Spiegel, 04.05.2014
 Darm mit Charme Giulia Enders, Ullstein Verlag webové stránky knihy (nemecky).
 Giulia Enders: Das Darmrohr - Darm mit Charme Science Slam Berlin 2012 (Youtube video, 13 minút)

 Zdroj 

Kategória:Nemeckí spisovatelia
Kategória:Nemeckí autori náučnej literatúry
Kategória:Narodenia v 1990
Kategória:Osobnosti z Mannheimu